Document ID: 31997L0008

ΟΔΗΓΙΑ 97/8/ΕΚ ΤΗΣ ΕΠΙΤΡΟΠΗΣ της 7ης Φεβρουαρίου 1997 για την τροποποίηση της οδηγίας 74/63/ΕΟΚ του Συμβουλίου περί καθορισμού των ανωτάτων ορίων περιεκτικότητος για τις ανεπιθύμητες ουσίες και προϊόντα στις ζωοτροφές (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 74/63/ΕΟΚ του Συμβουλίου, της 17ης Δεκεμβρίου 1973, περί καθορισμού των ανωτάτων ορίων περιεκτικότητος για τις ανεπιθύμητες ουσίες και προϊόντα στις ζωοτροφές (1), όπως τροποποιήθηκε τελευταία από την οδηγία 96/25/ΕΚ (2), και ιδίως το άρθρο 6,
Εκτιμώντας:
ότι οι διατάξεις της οδηγίας 74/63/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται στην εξέλιξη των επιστημονικών και τεχνικών γνώσεων 7
ότι, υπό το φως της αποκτηθείσας μέχρι στιγμής εμπειρίας και για την καλύτερη κατανόηση του ζητήματος, συνιστάται να αναγραφούν τα συγκεκριμένα άρθρα στα οποία αναφέρονται τα παραρτήματα της οδηγίας 74/63/ΕΟΚ στους τίτλους των παραρτημάτων της οδηγίας 74/63/ΕΟΚ 7
ότι οι πρώτες ύλες ζωοτροφών οι οποίες περιέχουν περισσότερες ανεπιθύμητες ουσίες και προϊόντα από τα επιτρεπτά όρια, όπως αυτά καθορίζονται στο παράρτημα Ι της οδηγίας 74/63/ΕΟΚ γι' αυτές τις πρώτες ύλες ζωοτροφών, είναι δυνατό να διατεθούν για περαιτέρω επεξεργασία μόνο σε εγκεκριμένες επιχειρήσεις επεξεργασίας σύνθετων ζωοτροφών σύμφωνα με την οδηγία 95/69/ΕΚ του Συμβουλίου, της 22ας Δεκεμβρίου 1995, για τη θέσπιση των όρων και των κανόνων που εφαρμόζονται κατά την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων (3) 7 ότι αυτές οι ανεπιθύμητες ουσίες και τα προϊόντα, όπως ήδη έχει προβλεφθεί στην οδηγία 96/25/ΕΚ για την κυκλοφορία των πρώτων υλών ζωοτροφών και εφόσον δεν συμπεριλαμβάνονται ήδη στους καταλόγους σε σχέση με ορισμένες πρώτες ύλες ζωοτροφών στο μέρος Α του παραρτήματος ΙΙ, πρέπει να αναγράφονται στον κατάλογο του παραρτήματος ΙΙ μέρος Β της οδηγίας 74/63/ΕΟΚ, μαζί με τις αντίστοιχες πρώτες ύλες ζωοτροφών 7
ότι, με την οδηγία 96/25/ΕΚ, οι έννοιες «απλή ζωοτροφή» και «πρώτες ύλες» (συστατικά) αντικαταστάθηκαν με την έννοια «πρώτες ύλες ζωοτροφών» 7 ότι, ως εκ τούτου, πρέπει να προσαρμοσθούν τα παραρτήματα στη νέα ορολογία 7
ότι οι διατάξεις της οδηγίας 74/63/ΕΟΚ προβλέπουν την περιοδική κωδικοποιημένη σύνταξη των παραρτημάτων με βάση τις αναγκαίες προσαρμογές ώστε να λαμβάνονται υπόψη οι αλλαγές στην εξέλιξη των επιστημονικών και τεχνικών γνώσεων 7 ότι τα παραρτήματα της εν λόγω οδηγίας έχουν υποστεί πολλές τροποποιήσεις ύστερα από την έκδοσή τους 7 ότι η επεξεργασία των κειμένων είναι δύσκολη λόγω του αριθμού τους, της πολυπλοκότητάς τους και της διασποράς τους σε πολλά τεύχη της Επίσημης Εφημερίδας των Ευρωπαϊκών Κοινοτήτων, γεγονός που έχει ως αποτέλεσμα την έλλειψη της απαραίτητης διαφάνειας που είναι αναγκαία για τις νομοθετικές ρυθμίσεις 7 ότι, κατά συνέπεια, συνίσταται να πραγματοποιηθεί με την ευκαιρία αυτή η κωδικοποίηση της σύνταξης των εν λόγω παραρτημάτων 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα Ι και ΙΙ της οδηγίας 74/63/ΕΟΚ αντικαθίστανται από τα παραρτήματα της παρούσας οδηγίας.
Άρθρο 2
1. Τα κράτη μέλη θα πρέπει να αποφασίσουν για εφαρμογή των σχετικών νομοθετικών και κανονιστικών διατάξεων ώστε να συμμορφωθούν με την παρούσα οδηγία το αργότερο μέχρι τις 30 Ιουνίου 1998, ενημερώνοντας σχετικά χωρίς καθυστέρηση την Επιτροπή.
Όταν τα κράτη μέλη θεσπίζουν τις διατάξεις αυτές, οι εν λόγω διατάξεις περιέχουν παραπομπή στην παρούσα οδηγία και συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 7 Φεβρουαρίου 1997.

Labels: 0
1
20
6